als_Latn dik_Latn sag_Latn
13 mars 2015 - Nëntë orë të plota në Prokurorinë e Krimeve të Rënda ka kaluar Durim Bani, personi që konsiderohet si kyçi për çështjen “Doshi”. I veshur me antiplumb ai ka qëndruar në godinën e organit të akuzës, ku është ballafaquar në disa seanca rresht me deputetin Tom Doshi e më pas me familjarë të tij.
Bami u arrestua gati një javë më parë, pas kallëzimit publik të deputetit të përjashtuar nga PS, se 39-vjeçari nga Fushë-Kruja ishte paguar me 500 mijë euro për të vrarë Tom Doshin dhe 100 mijë euro deputetin e PD-së, Mhill Fufi.
Ai flet në një video të shpërndarë nga Tom Doshi se për vrasjen e deputetëve ishte porosi nga kreu i LSI-së, Ilir Meta. Menjëherë pas shoqërimit, Durim Bami deklaroi se ishte sajesë, pasi ishte “punësuar” nga Tom Doshi për këtë rrëfim. Të njëjtën dëshmi mësohet se ka dhënë Bami edhe ditën e sotme në Prokurori.
Pritet që nesër Tom Doshi të shkojë për herë të pestë në Prokurorinë e Krimeve të Rënda, për të pasur ballafaqimin e radhës me Durim Bamin.
Ndërkohë nuk dihet nëse do të ketë të tjerë persona që do të merren në pyetje, pas dëshmive të dhëna më parë nga politikanët më të lartë të vendit.
Agjensia e lajmeve "Dyrrah"
als_Latn als_Latn als_Latn als_Latn als_Latn als_Latn